**ZAPISNIK**

s 18. sjednice Upravnog vijeća Dvora Trakošćan održane u utorak, 04.04.2023. zbog hitnosti elektronskim putem u vremenu od 9,00 do 15,00 sati.

Prisutni: dr.sc. Vesna Pascuttini Juraga, predsjednica,

Andreja Srednoselec, zamjenica predsjednice,

Ljerka Šimunić, članica,

Tanja Ferčec, članica,

Ivan Mravlinčić, v.d. ravnatelja.

Dogovorom između v.d. ravnatelja Ivana Mravlinčića i predsjednice Upravnog vijeća dr.sc. Vesne Pascuttini Jurage, a zbog ukazane potrebe za održavanjem sjednice, ova sjednica Upravnog vijeća sazvana je i održana elektronskim putem tako da su poziv i materijali dostavljeni svim članicama Upravnog vijeća putem e-maila prije početka sjednice.

Članicama Upravnog vijeća također je poslan formirani obrazac za glasanje, koji je trebalo popuniti izjašnjavanjem sa za, protiv ili suzdržan o dnevnom redu i pojedinim točkama dnevnog reda, te ga dostaviti na e-mail: [dvor@trakoscan.hr](mailto:dvor@trakoscan.hr) u vremenu od 9,00 do 15,00 sati dana 04.04.2023.

Za elektronsku sjednicu predložen je sljedeći

**DNEVNI RED:**

|  |  |
| --- | --- |
| 1. | Donošenje Odluke o usvajanju Zapisnika sa 17. sjednice Upravnog vijeća od 30.01.2023. godine |
| 2. | Donošenje Odluke o provedbi postupka izrade projektno-tehničke dokumentacije za dubinsku obnovu prizemne građevine |
| 3. | Informacija – Rješenje o imenovanju ravnateljice Muzeja Dvor Trakošćan |

Članice Upravnog vijeća koje su glasale za usvajanje predloženog dnevnog reda:

dr.sc. Vesna Pascuttini Juraga,

Andreja Srednoselec,

Ljerka Šimunić,

Tanja Ferčec.

Nije bilo dodatnih komentara.

Dnevni red sjednice jednoglasno je usvojen.

**Ad 1.) Donošenje Odluke o usvajanju Zapisnika sa 17. sjednice Upravnog vijeća od**

**30.01.2023. godine**

U radnim materijalima za ovu točku dnevnog reda je prije sjednice članicama Upravnog vijeća dostavljen Zapisnik sa 17. sjednice Upravnog vijeća od 30.01.2023. godine

Članice Upravnog vijeća koje su glasale za usvajanje Zapisnika:

dr.sc. Vesna Pascuttini Juraga,

Andreja Srednoselec,

Tanja Ferčec.

Članica Upravnog vijeća koja je bila suzdržana kod glasanja za usvajanje Zapisnika:

Ljerka Šimunić, uz komentar da nije bila na sjednici UV.

**Zaključak: Upravno vijeće većinom glasova (tri glasa za i jedan suzdržan glas) usvaja**

**Zapisnik sa 17. sjednice Upravnog vijeća od 30.01.2023. godine.**

**Ad 2.) Donošenje Odluke o provedbi postupka izrade projektno-tehničke dokumentacije**

**za dubinsku obnovu prizemne građevine**

U radnim materijalima za ovu točku dnevnog reda je prije sjednice članicama Upravnog vijeća dostavljen projektni zadatak izrade projektno-tehničke dokumentacije za dubinsku obnovu prizemne zgrade na adresi Trakošćan 3, 42250 Lepoglava, k.č.br. 8576/1 k.o. Trakošćan, kao i tekst Odluke o provedbi postupka izrade projektno-tehničke dokumentacije za dubinsku obnovu prizemne građevine sa sljedećim sadržajem:

„Članak 1.

Predmet ove Odluke je provedba postupka izrade projektno-tehničke dokumentacije za dubinsku obnovu prizemne građevine na adresi Trakošćan 3, 42250 Lepoglava, k.č.br. 8576/1 k.o. Trakošćan.

Članak 2.

Projektno-tehnička dokumentacija iz članka 1. ove Odluke izraditi će se u svrhu prijavljivanja na natječaj „Energetska obnova zgrada sa statusom kulturnog dobra“, Kod poziva: NPOO.C6.1.R1-I3.01, datum objave: 01.03.2023.

Članak 3.

Procijenjena vrijednost ulaganja iz članka 1. ove Odluke veća je od 10.000,00 eura stoga će, sukladno odredbama Pravilnika o provedbi postupaka javne nabave, Klasa: 011-01/23-02/1, Urbroj: 2186-13-2-02-23-1 od 12.01.2023., izvršitelj biti izabran putem postupka jednostavne nabave.

Članak 4.

U slučaju da ulaganje iz članka 1. ove Odluke prelazi vrijednost 13.270,00 eura, sukladno članku 3., stavku 1. Odluke o izmjenama Statuta Muzeja Dvor Trakošćan, Broj: 1/38-1-1.2/7-2022/2 od 25.11.2022., daje se suglasnost ravnatelju Muzeja za sklapanje ugovora s izabranim ponuditeljem.

Članak 5.

Ova Odluka stupa na snagu prvi dan od donošenja.“

Sve članice Upravnog vijeća glasale su za donošenje Odluke o provedbi postupka izrade projektno-tehničke dokumentacije za dubinsku obnovu prizemne građevine.

Nije bilo dodatnih komentara.

**Zaključak: Upravno vijeće jednoglasno donosi Odluku o provedbi postupka izrade**

**projektno-tehničke dokumentacije za dubinsku obnovu prizemne građevine**

**Ad 3.)** **Informacija – Rješenje o imenovanju ravnateljice Muzeja Dvor Trakošćan**

U radnim materijalima za ovu točku dnevnog reda je prije sjednice članicama Upravnog vijeća dostavljeno Rješenje o imenovanju dr.sc. Goranke Horjan, prof. ravnateljicom Muzeja Dvor Trakošćan.

Nije bilo dodatnih komentara.

**Zaključak: Upravno vijeće je primilo informaciju o imenovanju dr.sc. Goranke Horjan, prof.**

**ravnateljicom Muzeja Dvor Trakošćan.**

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_